ANEXA nr. 1 la PHCL NR.11    DIN  03.02.2023 
Descrierea sumară a investiţiei propusă a fi realizată prin proiectul 
„CREȘTEREA EFICIENȚEI ENERGETICE ȘI GESTIONAREA INTELIGENTĂ A ENERGIEI ÎN ȘCOALA GIMNAZIALĂ NR. 2 CLEJA, JUDEȚUL BACĂU.”
Prin prezenta investiție se propun a se realiza lucrări pentru renovarea integrată (consolidare seismică și renovare energetică moderată) la Școala Gimnazială Nr.2 Cleja.
ARIE DESFĂȘURATĂ: 
	U.M.
	Arie desfășurată

	m2
	573,00mp


[bookmark: _Hlk99117430]Anul Construcției: 
	Cerință minimă
	Anul construcției clădirii

	Perioada de construire - clădirea este construită (are lucrările finalizate din punct de vedere fizic) înainte de anul 2000
	1965



· Lucrări de consolidare seismică a clădirilor existente
· Pentru structura analizată se propun următoarele lucrări de modernizare și consolidare:
· Se va înlocui planșeul existent al corpului de clădire inițial cu unul din beton armat care va descărca pe pereți prin intermediul unor centuri și grinzi din beton armat. 
· Se va desface magazia de pe fațada posterioară.
· Se vor consolida pereții exteriori pe fața exterioară și pereții interiori de pe axele 3, 5, 7, 8 și B, prin torcretare cu beton de minim 6 cm grosime și plase OB37 cu diametrul 6mm și dimensiunile ochiurilor 150 x 150mm, legate de centuri armate la partea inferioară și superioară. Înainte de cămășuire se va pregăti fețele zidăriei prin desfacerea tencuielilor și curățarea cărămizilor de resturile de mortar; desfacerea rosturilor de mortar pe o adâncime de 1-1,5cm; aplicarea soluțiilor de reparații asupra fisurilor; curățarea suprafeței de resturi de praf și umezirea cărămizilor prin spălare cu jet de apă sub presiune; aplicarea unui strat subțire de mortar (tinci) pentru amorsarea tencuielii; aplicarea unui prim strat de mortar cu grosimea de 1-1,5cm; montarea armăturii și fixarea acesteia de ancorele montate în găuri forate în perete (5 ancore/mp cu diametre φ8). 
· Se vor cămășui fundațiile pereților exteriori cu un strat de beton de 12cm grosime armat cu plase OB37 cu diametrul de 6 mm și dimensiunea ochiului de 150x150mm.
· Se va reface integral acoperișul cu o șarpantă pe scaune cu dulapi din lemn de rășinoase și se va înlocui învelitoarea cu una din țiglă metalică. Se vor reface sistemele de colectare și îndepărtare a apelor meteorice. 
· Se va reface rampa de acces pentru persoanele cu dizabilități de pe fațada principală, cu respectarea normativelor privind adaptarea clădirilor publice la accesul pentru persoanele cu dizabilități. 
· Se vor reface integral sistemele de protecție termică, prin izolarea termică a soclurilor, izolarea termică a pereților exteriori, ai plăcii pe sol și a planșeului superior. Se vor înlocui integral tâmplăriile exterioare.
· Se vor reface integral finisajele interioare și exterioare ale clădirii.
· Se va reface sistematizarea verticală a amplasamentului.
· Obiectivul fiind incadrat initial in clasa de risc seismic Rs II, dupa interventii se va incadra in clasa de risc seismic Rs IV.




· Lucrări de creștere a eficienței energetice:
A. [bookmark: _Hlk92727718]Se vor izola termic pereții exteriori cu un strat de vată minerală rigidă (densitatea mai mare de 60 kg/m3) în grosime de 15 cm.
Solutia propusa va fi realizata astfel:
· Stratul suport trebuie pregătit cu câteva zile înainte de montarea termoizolaţiei: verificat şi eventual reparat şi curăţat de praf şi depuneri. Izolația se va monta pe cămășuiala exterioară, cămășuiala fiind realizată plană și verticală.
· Stratul termoizolant este fixat mecanic şi prin lipire pe suprafaţa suport. Fixarea mecanică se realizează cu bolţuri din oţel inoxidabil, cu expandare, montate în găuri forate cu dispozitive rotopercutante sau cu dibluri de plastic cu rozetă specifice produselor din vată minerală.
B. Se va izola soclul cu polistiren extrudat sau expandat ignifugat, în grosime de 10 cm și se va reface trotuarul de gardă.
Solutia propusa va fi realizata astfel:
· Se va desface trotuarul existent și se va executa săpătură în șanț până la cota de fundare pentru executarea cămășuielii fundațiilor perimetrale;
· Stratul termoizolant este fixat prin lipire pe suprafaţa suport, respectiv pe cămășuiala din beton armat a fundațiilor. Fixarea mecanică se realizează cu bolţuri din oţel inoxidabil, cu expandare, montate în găuri forate cu dispozitive rotopercutante sau cu dibluri de plastic cu rozetă specifice produselor din polistiren.
· După montarea izolației termice se va executa umplutura și se va reface trotuarul în soluție din beton slab armat pe strat din balast compactat.
C. Se va schimba tâmplăria exterioară.
Solutia propusa va fi realizata astfel:
· Se vor desface tâmplăriiile existente;
· Se vor monta tâmplării din PVC noi, cu geam termoizolant triplu și tâmplărie de minim 80 mm, fixate cu spumă expandabilă și bolțuri din oțel inoxidabil, cu mențiunea că la partea exterioară se vor dispune benzi de etanșare adezive tencuibile.
·  Se va racorda izolația termică a peretelui exterior pe conturul tâmplăriilor exterioare cu polistiren extrudat in grosime de 3 cm.
D. Se va izola planșeul superior cu vată minerală semi-rigidă în grosime de 25 cm;
Solutia propusa va fi realizata astfel:
· Se va dispune o barieră de vapori peste planșeul din beton armat, continuă pe toată suprafața planșeului superior;
· Se va monta stratul din vată semi-rigidă cu densitate de cca. 35 kg/m3. Se va asigura continuitatea izolației termice de pe planșeul superior cu cea de pe peretele exterior;
· În zona centrală a podului, se va asigura posibilitatea de circulație peste stratul de vată prin dispunerea unei podine de lemn sau a unei șape slab armate. 
E. Se va izola termic placa pe sol cu un strat de polistiren extrudat în grosime de 10 cm.
Soluţia propusă va fi realizată astfel:
· Sub placa pe sol, peste umplutura de pământ, se va dispune un strat din balast, peste care se va monta un strat de hidroizolație din folie de polietilenă de înaltă densitate. Peste primul strat de hidroizolație se va dispune izolația termică din polistiren extrudat, iar, înaintea turnării betonului, se va dispune un alt strat de folie de polietilenă. 
Instalaţia de încălzire şi a.c.c.:
· Se propune dotarea clădirii cu o centrala termică pe gaz, în condensație, de randament ridicat, complet echipata pentru încălzire și preparare a.c.m., automatizată;
· Se propune dotarea clădirii și cu o pompă de căldură aer-apă care va asigura agentul termic pentru perioada sezonului de încălzire în care temmperatura exterioară este situată peste 1-2 °C; 
· Se propune înlocuirea corpurilor statice și echiparea clădirii cu sistem de încălzire prin pardoseală;
· Se propune refacerea și înlocuirea elementelor instalațiilor termice;
· Se propune ca apa caldă menajeră să fie asigurată cu ajutorul centralei termice propuse și a unui boiler de acumulare, racordat la sistemul de panouri solare;
· Se propune refacerea și înlocuirea elementelor deteriorate/ defecte aferente instalațiilor sanitare;
· Utilizarea unor armături sanitare cu consum redus de apă (baterii amestecătoare prevăzute cu dispersoare, robinete “cu perlator”);
Instalaţia de iluminat:
· Stabilirea corectă a numărului de corpuri de iluminat în funcţie de destinaţia încăperii şi nivelul de iluminare necesar în funcţie de specificul activităţii ce se desfăşoară în acestea;
· Alimentarea cu energie electrică a obiectivului se va realiza atât din Sistemul Energetic Național disponibil în zonă, și se propune totodată dotarea clădirii cu un sistem de panouri fotovoltaice conectat la rețeaua națională ce va asigura 90% din consumul de energie pentru iluminatul clădirii;
· Se propune refacerea și înlocuirea instalațiilor electrice deteriorate sau defecte; 
· Utilizarea cu precădere a corpurilor de iluminat cu lămpi economice sau tuburi cu LED;
· Utilizarea corpurilor de iluminat cu randament ridicat (fluxul luminos al corpului de iluminat raportat la fluxul luminos al lămpilor aferente);
· Prevederea de întrerupătoare cu senzori de prezenţă (mişcare) în încăperile cu grad redus de ocupare (holuri etc.);
· Prevederea unui număr suficient de comutatoare şi întrerupătoare pentru secţionarea iluminatului artificial şi utilizarea efecientă a aportului de iluminat natural din timpul zilei;
· Dimensionarea corectă a secţiunii conductoarelor şi cablurilor pentru încadrarea pierderilor de tensiune în limitele admise;
· Asigurarea curăţirii periodice a corpurilor de iluminat şi a lămpilor cât şi a suprafeţelor reflectante (pereţi, tavan, pardoseli, mobilier);
· Utilizare mobilierului şi a zugrăvelilor în culori deschise care asigură o bună reflexie a luminii;
· Utilizarea de echipamente consumatoare de energie electrică (aparatură de birou şi electrocasnică) moderne, cu randamente ridicate.
Instalaţia de ventilare
· Se propune dotarea clădirii cu sisteme de ventilare descentralizate (de tip dulap), cu recuperare de căldură pentru asigurarea aportului necesar de aer proaspăt în sălile cu aglomerare de persoane.
Realizarea intervențiilor de creștere a eficienței energetice propuse pentru clădire:

[image: ]

Persoane care beneficiază de măsuri pentru adaptarea la schimbările climatice (ex. valuri de căldură): 170 persoane

                              INIȚIATOR,                                             AVIZAT DE LEGALITATE,
                                  PRIMAR,	                                         SECRETAR GENERAL COMUNĂ,
                               Petru  IȘTOC	                                                 Tatiana FODOR 

